Senatul SUA a lansat procedurile pentru confirmarea judecătoarei Amy Barrett la Curtea Supremă.
Opoziţia democrată critică dur efectuarea procedurii înaintea scrutinului prezidenţial şi parlamentar. Audierile în Comisia Judiciară a Senatului au început luni şi ar urma să dureze patru zile. Judecătoarea Amy Coney Barrett va argumenta, potrivit proiectului de discurs transmis în prealabil, că va aplica "legile după cum sunt scrise".
Senatul SUA a iniţiat azi audierile pentru confirmarea în funcţie a judecătoarei Amy Coney Barrett, desemnată de preşedintele Donald Trump pentru un post în cadrul Curţii Supreme de Justiţie. Opoziţia democrată critică dur efectuarea procedurii înaintea scrutinului prezidenţial şi parlamentar.Preşedintele Donald Trump a desemnat-o pe Amy Coney Barrett pentru un post în instanţa supremă după decesul judectoarei Ruth Bader Ginsburg. Preşedintele SUA aşteaptă confirmarea Senatului înaintea scrutinului prezidenţial şi legislativ din 3 noiembrie, miza fiind consolidarea majorităţii conservatoare în Curtea Supremă de Justiţie.În prezent, Senatul SUA are o majoritate republicană. Audierile în Comisia Judiciară a Senatului au început luni şi ar urma să dureze patru zile, potrivit postului ABC News.Opoziţia democrată de la Washington consideră că procedura ar trebui să aibă loc după scrutinul prezidenţial şi parlamentar."Pur şi simplu, nu cred că ar trebui să continuăm procedura acestei nominalizări", a declarat senatoarea democrată Dianne Feinstein, potrivit BBC. Feinstein a argumentat că numirea lui Amy Barrett în instanţa supremă riscă să afecteze programul medical din perioada Administraţiei Barack Obama.La rândul său, senatorul democrat Patrick Leahy a catalogat drept "ruşinoasă" atitudinea Partidului Republican.În cursul audierilor, judecătoarea Amy Coney Barrett va argumenta, potrivit proiectului de discurs transmis în prealabil, că va aplica "legile după cum sunt scrise", subliniind că "politicienii aleşi iau deciziile privind legile şi emit judecăţi de valoare", nu judecătorii.